joelniklaus/EU_Wikipedias huggingface dataset:
Rapidshare

RapidShare kien sit ta' skambju ta' faljs Ġermaniż li nfetaħ fl-2002. Sal-2009 kien fost l-aktar 20 sit aċċessat fid-dinja u kien jgħodd mal-10 petabytes ta' fajls imtella' bil-kapaċità li sa tliet miljun utent seta' jaċċessa s-sit fl-istess ħin. Wara t-twaqqif ta' Megaupload fl-2012, servizz simili ta' tlugħ ta' fajls onlajn, RapidShare biddlu l-mudell tagħhom sabiex ma jippermettux id-distribuzzjoni ta' fajls lil numru kbir ta' utenti anonimi u sabiex jiffokaw aktar fuq il-ħażna ta' fajls fil-cloud abbażi ta' abbonamenti. B'riżultat ta' dan il-popularità ta' dan is-servizz bdiet tmajna sakemm f'Marzu tal-2015, RapidShare waqqfet topera.

Ħoloq esterni 
 

Kumpaniji
Kumpaniji tal-internet
Tim nazzjonali tal-futbol ta' Wales

It-tim nazzjonali tal-futbol ta' Wales jirrapreżenta lill-pajjiż ta' Wales fix-xena internazzjonali tal-logħba tal-futbol. Hu hu kkontrollat mill-Football Association of Wales u hu it-tielet l-eqdem tim nazzjonali tal-futbol li jeżisti.

Minkejja li hi parti mir-Renju Unit, Wales minn dejjem kellha r-rappreżentanti tagħha li jilgħabu f'kampjonati kbar professjonali, imma mhux fil-Logħob Olimpiku minħabba li l-Kumitat Internazzjonali Olimpiku jirrikonoxxi biss lir-Renju Unit.

Storja

Is-snin tal-bidu

Wales lagħbu l-ewwel logħba kompetittiva fil-25 ta' Marzu 1876 kontra l-Iskozja fi Glasgow, fejn hu hu t-tielet l-eqdem tim tal-futbol fid-dinja. Alavolja l-Iskoċċiżi rebħu f'din l-ewwel logħba 4-0, partita ta' ritorn kienet ippjanata f'Wales is-sena ta' wara u għalhekk dik kienet l-ewwel logħba internazzjonali ta' Wales ġewwa darhom, fejn intlagħbet fil-5 ta' Marzu 1887. L-Iskozja reġgħet rebħet, din id-darba 2-0.

L-ewwel logħba ta' Wales kontra l-Ingilterra kienet fl-1879 - telfa ta' 2-1 f'Kennington Oval, Londra u fl-1882 Wales lagħbet ma' l-Irlanda ta' Fuq għall-ewwel darba u rebħet 7-1 f'Wrexham.

L-assoċċazzjonijiet ta' l-erba' pajjiżi tar-Renju Unit iltaqgħu f'Manchester nhar is-6 ta' Diċembru 1882, biex iniżżlu r-regoli importanti għal din il-logħba. Din il-laqgħa rat il-bidu tal-Board ta' l-Assoċċazzjoni tal-Futbol Internazzjonali (International Football Association Board) jew l-IFAB. Din l-organizazzjoni kienet se tapprova xi bidliet fir-regoli, xogħol li dawn l-erba' assoċċazzjonijiet għadhom jagħmlu sal-lum il-ġurnata.

Fl-istaġun 1883/84 ra l-formazzjoni tal-British Home Championship, kampjonat li kien milgħub kull sena bejn l-Ingilterra, l-Iskozja, l-Irlanda ta' Fuq u Wales, sa l-istaġun 1983/84. Wales kienet rebbieħa għal tnax-il darba - 5 darbiet minnhom kienu maqsumim bejn iż-żewġ finalisti.

Il-Federazzjoni tal-Futbol ta' Wales (FAW) saret membru tal-FIFA fl-1906, imma r-relazzjoni bejn il-FIFA u l-assoċċazzjoni Brittanika ma tantx kienet tajba u n-nazzjonijiet Brittaniċi rtiraw mill-FIFA fl-1928 wara diskussjonijiet fuq il-ħlas tal-plejers dilettanti. Bħala riżultat, Wales ma ħaditx sehem fl-ewwel tliet edizzjonijiet tat-Tazza tad-Dinja.

Fl-1932 Wales lagħbet kontra r-Repubblika Irlandiża, fejn din kienet l-ewwel darba li lagħbu kontra tim barra mill-erba' timijiet tar-Renju Unit. Sena wara, Wales lagħbet barra mir-Renju Unit għall-ewwel darba meta huma lagħbu kontra Franza f'Pariġi; il-partita spiċċat 1-1.

Plejers

Skwadra attwali

Storja tal-Kompetizzjonijiet

Tazza tad-Dinja
1930 sa l-1938 - Ma ħaditx sehem
1950 sa l-1954 - Ma kkwalifikatx
1958 - Kwarti tal-Finali 
1962 sa l-2010 - Ma kkwalifikatx

Kampjonati Ewropej
1960 - Ma ħaditx sehem 
1964 sa l-2012 - Ma kkwalifikatx

Ħoloq esterni 

Sit uffiċjali tal-federazzjoni ta' Wales
Riżultati internazzjonali tat-tim nazzjonali
Informazzjoni fuq l-istorja tal-futbol f'Wales

Wales
Futbol f'Wales
Tim nazzjonali tal-futbol tas-Slovenja

L-iskwadra nazzjonali tal-futbol ta' Slovenja hu t-tim nazzjonali tal-futbol ta' Slovenja u hu mmexxi mill-Football Association of Slovenia. Huma lagħbu l-ewwel logħba fl-1991 wara l-firda tal-Jugożlavja. Qabel il-firda, plejers minn Slovenja kienu jilagħbu mat-Tim Nazzjonali tal-Futbol tal-Jugożlavja.

L-Islovenja kienet sorpriża fil-Kampjonati Ewropej tas-sena 2000 meta huma rebħu lill-Ukrajna fi playoff. Fil-kampjonat Ewropew huma rnexxielhom iżommu sħiħ kontra timijiet ta' qawwa meta rnexxielhom jispiċċaw pari kontra l-Jugożlavja u n-Norveġja u tilfu biss kontra Spanja 2-1. L-Islovenja rnexxielha tikkwalifika għat-Tazza tad-Dinja 2002 meta rebħet lir-Rumanija fi playoff. Waqt il-fażi ta' kwalifikazzjoni huma ma tilfux partita waħda; 7 rebħiet u 7 pari. Però fil-fażi finali fil-Korea u l-Ġappun huma marru lura darhom mingħajr punt. Minkejja li fallew li jikkwalifikaw għat-Tazza tad-Dinja 2006, huma kienu l-uniku tim li rebħu lill-Italja meta rebħulhom 1-0 ġewwa darhom. Din ma kinitx l-ewwel darba li evitaw telfa kontra dan it-tim - fl-1995 huma żammew lit-Taljani pari ta' 1-1 waqt il-fażi ta' kwalifikazzjoni għall-Kampjonati Ewropej 1996, fejn kienu wkoll ħadu l-vantaġġ.

L-Iskwadra ta' Slovenja 

Gowlers:
 Samir Handanovič 
 Sašo Fornezzi
 Jasmin Handanovič
 Igor Nenezič
 
Difensuri:
 Fabijan Cipot
 Mitja Mörec
 Mišo Brečko
 Bojan Jokić
 Branko Ilič
 Luka Elsner
 Aleš Kokot
 Igor Lazič
 Suad Filekovič
 Matej Mavrič
 Boštjan Cesar

Midfielders:
 Goran Šukalo
 Dalibor Stevanovič
 Andrej Komac 
 Dare Vršič
 Anton Žlogar
 Andraž Kirm
 Rene Mihelič
 Robert Koren 
 Nastja Čeh (c)

Attakkanti:
 Milivoje Novakovič
 Klemen Lavrič
 Valter Birsa
 Zlatan Ljubijankič
 Ermin Rakovič

Storja tal-Kompetizzjonijiet

Tazza tad-Dinja 
 1930 sa l-1990 - Ma ħaditx sehem, kienet parti mill-Jugożlavja 
 1994 - Ma ħaditx sehem
 1998 - Ma kkwalifikatx
 2002 - L-Ewwel Rawnd
 2006 - Ma kkwalifikatx

Kampjonati Ewropej 
 1960 sa l-1992 - Ma ħaditx sehem, kienet parti mill-Jugożlavja
 1996 - Ma kkwalifikatx
 2000 - L-Ewwel Rawnd
 2004 - Ma kkwalifikatx

Plejers

Plejer famużi tal-passat u tal-preżent 

 Srečko Katanec 
 Branko Oblak 
 Aleksander Knavs 
 Ermin Šiljak 
 Sašo Udovič 
 Zlatko Zahovič

L-Aktar Apparenzi

L-Aktar Gowls

Ħoloq Oħra 

 Is-Sit Uffiċċjali tal-Federazzjoni tal-Futbol ta' l-Islovenja
 Riżultati Internazzjonali fuq RSSSF
 Informazzjoni fuq ir-Rekords tal-Plejers ta' l-Islovenja fuq RSSSF

Slovenja
Slovenja
Futbol fis-Slovenja
Tim nazzjonali tal-futbol tas-Slovakkja

It-tim nazzjonali tal-futbol tas-Slovakkja hu t-tim nazzjonali tad-dixxiplina sportiva tal-futbol tas-Slovakkja u hu mmexxi mill-Federazzjoni tal-futbol Slovakka.

It-tim lagħab sittax-il logħba bejn l-1939 u l-1944, u wara t-Tieni Gwerra Dinjija dan it-tim infired, minħabba li plejers Ċeki u Slovakki lagħbu flimkien fit-Tim Nazzjonali tal-Futbol taċ-Ċekoslovakkja. Wara li ċ-Ċekoslovakkja nqasmet fl-1992, it-tim nazzjonali tas-Slovakkja reġa' ngħaqad, u lagħab l-ewwel partita tiegħu fl-2 ta' Frar 1994 kontra l-Emirati Għarab Magħquda ġewwa Dubaj fejn kien rebaħ 1–0.

Is-Slovakkja se tieħu sehem għall-ewwel darba fit-Tazza tad-Dinja bħala pajjiż indipendenti wara li spiċċa l-ewwel fi Grupp 3 ta' kwalifikazzjoni miż-żona UEFA. B'permezz tar-rebħa ta' 1–0 fuq il-Polonja nhar l-14 ta' Ottubru 2009, huma kisbu dan id-dritt għat-Tazza tad-Dinja 2010.

Skwadra kurrenti

|-----
! colspan="9" bgcolor="#B0D3FB" align="left" |
|----- bgcolor="#DEDD"

|-----
! colspan="9" bgcolor="#B0D3FB" align="left" |
|----- bgcolor="#0000FF"

|-----
! colspan="9" bgcolor="#B0D3FB" align="left" |
|----- bgcolor="#DEDD"

Storja tal-Kompetizzjonijiet

Tazza tad-Dinja
1930 sa l-1994 - Ma ħaditx sehem, kienet parti miċ-Ċekoslovakkja
1998 sa l-2006 - Ma kkwalifikatx

Kampjonati Ewropej
1960 sa l-1992 - Ma ħaditx sehem, kienet parti miċ-Ċekoslovakkja 
1996 sa l-2004 - Ma kkwalifikatx

Plejers

Plejer famużi tal-passat u tal-preżent

Peter Dubovský
Miroslav Karhan
Ľubomír Moravčík 
Szilárd Németh 
Róbert Tomaschek 
Stanislav Varga
Róbert Vittek
Marek Mintál
Marek Čech
Marek Sapara
Filip Šebo
Ľubomír Michalík

Ħoloq esterni

Sit uffiċjali tal-federazzjoni Slovakka
Arkivju tar-riżultati tat-tim Slovakk mill-1939
Lista tal-aktar plejers li għamlu dehriet mat-tim nazzjonali u li l-aktar skorjaw gowls

Slovakkja
Futbol fis-Slovakkja
Digão

Rodrigo Izecson dos Santos Leite, magħruf aħjar bħala Digão (twieled fl-14 ta' Ottubru 1985) huwa eks-plejer tal-futbol Brażiljan li kien jilgħab bħala difensur. Digão jiġi ħu l-plejer Kaká.

Karriera 

Digão ngħaqad mat-tim ta' Milan minn São Paulo fis-sajf tal-2004 taħt self mit-tim ta' Sampdoria li kienu ttesserawh minflok il-Milan, minħabba li dawn tal-aħħar kienu laħqu plejers ekstra-komunitarji.

Fl-2005, wara li kien għadda definittivament mal-Milan, ingħaqad b'self mar-Rimini fis-Serie B, fejn magħhom lagħab sal-aħħar tal-istaġun 2006–07. Lura mal-Milan hu lagħab l-ewwel logħba tiegħu fit-telfa ta' Milan ta' 2–1 kontra Catania fl-20 ta' Diċembru 2007, logħba valida mill-Coppa Italia. L-ewwel dehra tiegħu fis-Serje A liebes flokk aħmar u iswed wasal fl-1 ta' Marzu 2008, bħala sostitut għal Marek Jankulovski kontra l-Lazio.

Fit-13 ta' Awwissu 2008, Standard Liège ħabbru li Digão kien se jingħaqad mal-kampjuni Belġjani għal perjodu ta' sena taħt self. Però, wara li weġġa' l-ligamenti tal-irkoppa kellu jibqa' barra mil-logħba għal sitt xhur. Lura l-Italja, hu ssieħeb ma' Lecce, fejn wara biss żewġ logħbiet il-kuntratt tiegħu ġie mħassar sabiex għadda mat-tim ta' Crotone.

Huwa ma lagħab l-ebda logħba mat-tim ta' Crotone, u allura f'Lulju 2010 għadda mat-tim mit-tieni diviżjoni Portugiża, Penafiel.

Noti

Referenzi

Ħoloq esterni

  Digão fuq TuttoCalciatori

Nies ħajjin
Twieldu fl-1985
Futbolers Brażiljani
Plejers ta' AC Milan
Plejers ta' Rimini Calcio FC
Plejers ta' Standard Liège
Plejers ta' US Lecce
Plejers ta' FC Crotone
Plejers tas-Serie A
Emerson Ferreira da Rosa

Emerson Ferreira da Rosa (twieled fl-4 ta' April 1976), magħruf sempliċiment bħala Emerson, huwa eks-plejer tal-futbol Brażiljan. Il-laqam tiegħu huwa "Il-Puma" minħabba l-movimenti felini li għandu fin-nofs tal-grawnd.

Karriera 

Wara li beda l-avventura Ewropea mat-tim Ġermaniż ta' Bayer Leverkusen, Emerson ingħaqad ma' AS Roma fejn rebaħ il-kampjonat u kif ukoll is-Supertazza Taljana fl-2001. Il-prestazzjonijiet impressjonanti għal Roma fl-istaġun 2003–04, wasslu għal klabbs bħal Juventus kif ukoll Real Madrid biex jinteressaw irwieħhom fil-plejer biex jakkwistawh matul is-suq tat-trasferimenti tas-sajf. Wara saga twila fuq il-futur tiegħu, Roma xtaqu li jbiegħhuh lil Real Madrid minflok lir-rivali Juventus però Emerson xtaq li jmur ma' Juventus, fejn mexa mal-passi tal-kowċ Fabio Capello biex ingħaqad ma' Juventus għal somma ta' madwar 15-il miljun Ewro. Wara żewġ staġuni mat-tim minn Turin, hu ttrasferixxa ma' Real Madrid għal darb'oħra flimkien ma' Capello. Madankollu, minħabba r-relazzjoni xejn tajba li kellu ma' Capello flimkien ma' prestazzjonijiet xejn konvinċenti, Emerson wera x-xewqa li jirritorna lura lejn Juventus f'Jannar tal-2007 anke jekk kien jaf li b'konsegwenza t'hekk kien se jinżel is-salarju. Però, sa Mejju, il-prestazzjonijiet mat-tim Madrilen tjiebu, u flimkien mar-riżultati tajbin li kien qed jikseb it-tim, nhar it-12 ta' Mejju 2007 hu ddikjara l-intenzjoni li jibqa' ma' Real. Imma, f'konverżazzjoni fuq il-programm tar-radju "El Larguero", il-president ta' Real Madrid Ramon Calderon, qal li Emerson jista' jħalli lil Real Madrid dak is-sajf flimkien mal-attakant Taljan Antonio Cassano minħabba problemi tekniċi.

Fil-21 ta' Awissu 2007, Milan uffiċjalizzaw l-akkwist tal-Brażiljan. Id-debutt wasal fis-Supertazza Ewropea meta' Milan rebħu lil Sevilla 3–1 nhar il-31 ta' Awwissu. Nhar il-21 ta' April 2009 hu u l-klabb Milanist waslu fi qbil unanimu li jħassru l-kuntratt minħabba raġunijiet personali.

Wara li fis-26 ta' Lulju, 2009, iddeċieda li jissieħeb ma' Santos, tliet xhur wara, eżattament fis-16 ta' Ottubru, hu ddeċieda li jtemm il-kuntratt tiegħu minħabba uġigħ persistenti.

Internazzjonali 

Emerson kien rimpjazzament għal Romário fit-Tazza tad-Dinja 1998. Hu kien se jkun il-kaptan tat-tim Brażiljan fit-Tazza tad-Dinja 2002, però Emerson sofra minn uġigħ fi spallejh biex ħalla l-post tal-kap tat-tim għal Cafu; it-tim Sud-Amerikan irnexxielu jirbaħ l-edizzjoni tal-2002.

Referenzi

Ħoloq esterni 
 
 

Nies ħajjin
Twieldu fl-1976
Plejers ta' Grêmio Foot-Ball Porto Alegrense
Plejers ta' Bayer 04 Leverkusen
Plejers ta' AS Roma
Plejers ta' Juventus FC
Plejers ta' Real Madrid CF
Plejers ta' AC Milan
Plejers ta' Santos Futebol Clube
Futbolers Brażiljani
Plejers tas-Serie A
Plejers ta' La Liga
Plejers tal-Fußball-Bundesliga
Massimo Oddo

Massimo Oddo (twieled fl-14 ta' Ġunju 1976) huwa kowċ u eks-plejer tal-futbol Taljan li kien jilgħab fl-irwol ta' difensur lemini. Mat-tim nazzjonali hu rnexxielu jirbaħ it-Tazza tad-Dinja.

Karriera

Klabb

Massimo Oddo beda l-futbol professjonali mat-tim tas-Serie C1 Fiorenzuola, biex fis-snin ta' wara, dejjem fl-istess serje, lagħab ma' Monza, Prato u Lecco.

Id-debutt fis-Serie B wasal flimkien mat-tim ta' Monza, u ma' Verona lagħab l-ewwel żewġ kampjonati fis-Serie A. Wara ngħaqad mal-Lazio u hemmhekk hu sar kaptan tal-iskwadra u kien f'dan iż-żmien li ntgħażel għall-ewwel darba mat-tim nazzjonali tal-Italja fil-partita kontra s-Slovenja li kienet spiċċat f'telfa ta' 1–0 għat-Taljani.

F'Jannar tal-2007 ġie akkwistat mill-Milan għas-somma ta' €7.75 miljun flimkien mat-trasferiment permanenti ta' Pasquale Foggia li kien diġà jinsab f'self mat-tim Lazjali. L-ewwel logħba mar-Rossoneri wasal kontra t-tim ta' Parma fit-28 ta' Jannar 2007 fir-rebħa ta' 1–0, u skorja l-ewwel gowl mat-tim kontra Chievo fir-rebħa ta' 3–1. Oddo kien parti mit-tim Minalista li rebaħ ċ-Champions League f'rebħa ta' 2–1 fuq Liverpool, u kif ukoll is-Supercup Ewropea tat-tim f'Awwissu meta rebħu lit-tim ta' Sevilla.

Nhar it-28 ta' Awwissu 2008, Oddo ġie msellef għal sena lit-tim tal-Bundesliga Bayern Munich b'għażla li jiġi mixtri b'mod definittiv fl-aħħar tal-istaġun, għażla li ma ttieħditx mill-klabb Bavarjan.

Internazzjonali

Oddo għamel id-debutt tiegħu mat-tim nazzjonali Taljan fl-2002. Hu beda mal-ewwel ħdax fl-ewwel seba' partiti tal-logħob ta' kwalifika għall-Kampjonati Ewropej 2004. Matul il-kompetizzjoni fil-Portugall, huwa daħal bħala sostitut f'partita waħda kontra l-Bulgarija, u assista l-gowl li għen lill-Italja biex jirbħu l-logħba. Oddo kien parti mit-tim rebbieħ tat-Tazza tad-Dinja 2006. Huwa lagħab biss 23 minuta mill-partita kontra l-Ukrajna.

Oddo skorja l-ewwel gowl internazzjonali għall-Italja minn penalty fil-partita ta' kwalifikazzjoni għall-Kampjonati Ewropej 2008 fis-7 ta' Ottubru 2006 kontra l-Ukrajna.

Unuri

Klabb 

Lazio
Coppa Italia: 2003–04

Milan
UEFA Champions League: 2006–07 
Supercup Ewropea: 2007
Tazza tad-Dinja għall-Klabbs: 2007

Nazzjonal 

Tazza tad-Dinja: 2006

Ħoloq esterni 

Nies ħajjin
Twieldu fl-1976
Futbolers Taljani
Plejers ta' AC Monza Brianza 1912
Plejers ta' Calcio Lecco 1912
Plejers ta' SSC Napoli
Plejers ta' Hellas Verona FC
Plejers ta' SS Lazio
Plejers ta' AC Milan
Plejers ta' FC Bayern Munich
Plejers tas-Serie A
Plejers tal-Fußball-Bundesliga
Tim nazzjonali tal-futbol tas-Serbja

It-tim nazzjonali tal-futbol tas-Serbja (bis-Serb: Фудбалска репрезентација Србије; Fudbalska reprezentacija Srbije) jirrappreżenta lis-Serbja fil-futbol internazzjonali u hu mmexxi mill-Assoċjazzjoni tal-Futbol tas-Serbja.

Storja

Is-snin tal-Jugożlavja 

Bejn l-1920 u l-1992 it-tim nazzjonali tal-Jugożlavja kien attiv f'isem ir-Renju tas-Serbi, il-Kroati u s-Sloveni (sal-1929), ir-Renju tal-Jugożlavja (sal-1941) u r-Repubblika Soċjalista Federali tal-Jugożlavja (sal-1992). Tul dan iż-żmien tim wieħed biss irrappreżenta l-entitajiet politiċi li llum jiffurmaw is-Slovenja, il-Kroazja, il-Bożnija u Ħerżegovina, is-Serbja, il-Montenegro, il-Kosovo u l-Maċedonja ta' Fuq.

Minkejja dan, l-Assoċjazzjoni tal-Futbol Serba ilha membru tal-FIFA mill-1921 u waħda mill-membri oriġinali tal-UEFA fl-1954. Iż-żewġ organizzazzjonijiet jirrikonoxxu lis-Serbja bħala d-dixxendenti tat-tim nazzjonali Jugożlav sabiex ir-riżultati u l-prestazzjonijiet tal-Jugożlavja għaddew lilhom. L-istess każ ġara fil-21 ta' Mejju 2006 wara d-deċiżjoni meħuda mill-Montenegro li tinfired u s-Serbja wirtu l-istorja qasira tat-tim tas-Serbja u Montenegro.

Wara l-1992, twieled tim nazzjonali ġdid li jirrappreżenta lir-Repubblika Federali tal-Jugożlavja. It-tim kellu jistenna sat-23 ta' Diċembru 1994 sabiex jilgħab logħba uffiċjali, telfa ta' 2–0 kontra l-Brażil. Minħabba s-sanzjonijiet eżistenti mill-FIFA u l-UEFA, it-tim nazzjonali ma setax jikkompeti fit-Tazza tad-Dinja tal-1994 u fil-Kampjonati Ewropej tal-1996. Taħt dan l-isem huma kkwalifikaw għall-edizzjoni tal-1998 tat-Tazza tad-Dinja u l-Kampjonati Ewropej tas-sena 2000.

Serbja u Montengro 

Fis-sena 2002, il-Parlament federali ta' Belgrad laħaq qbil biex l-istat jinqaleb minn federazzjoni għal konfederazzjoni. Il-parlament iddeċieda wkoll li jibdel isem l-istat biex sar l-Unjoni Statali tas-Serbja u Montengro. It-tim nazzjonali ħa l-isem tas-Serbja u Montenegro sal-2006 u b'din id-denominazzjoni kkwalifika għat-Tazza tad-Dinja tal-2006.

Fil-21 ta' Mejju 2006, il-Montenegro approvaw l-indipendenza mis-Serbja permezz ta' referendum, bid-diviżjoni tieħu l-effett fit-3 ta' Ġunju tal-istess sena. Minkejja dan, is-Serbja u Montenegro, iddeċidew li jikkompetu taħt dan l-isem. It-tim nazzjonali ġie eliminat fl-ewwel rawnd bi tliet telfiet: 1–0 kontra n-Netherlands, 6–0 kontra l-Arġentina u 3–2 kontra l-Kosta tal-Avorju.

L-indipendenza 

Wara li l-Montenegro ddikjaraw l-indipendenza, is-Serbja lagħbu l-ewwel logħba bħala pajjiż indipendenti kontra r-Repubblika Ċeka f'rebħa ta' 3–1. L-ewwel kompetizzjoni kienet il-fażi ta kwalifikazzjoni għall-Kampjonati Ewropej tal-2008 fl-2007, liema fażi rathom jispiċċaw fit-tielet post, tliet punti wara l-Portugall u r-rebbieħa tal-grupp, il-Polonja.

Huma kkwalifikaw għat-Tazza tad-Dinja tal-2010 meta rnexxielhom jirbħu l-grupp fuq Franza, però ġew eliminati fl-ewwel rawnd b'żewġ telfiet u rebħa waħda kontra l-Ġermanja.

Ħoloq esterni 

  
 Lista tal-logħbiet internazzjonali tas-Serbja fuq RSSSF

Serbja
Futbol fis-Serbja
Michelangelo Vella

Michelangelo Vella (7 ta’ Novembru, 1710 – 25 ta’ Diċembru 1792) kien  kompożitur, organista u pedagogu Malti.

Bijografija
Michelangelo Vella twieled l-Isla.

Ħalla Malta fl-14 ta’ Lulju 1730 biex imur jistudja fil-“Conservatorio della Pietà dei Turchini” ta’ Napli, fejn daħal fl-4 ta’ Settembru 1730. Hemm studja taħt il-gwida ta’ Nicola Fago, Andra Basso u Leonardo Leo. Fl-1738 mar lura Malta, fejn sar qassis u kompla l-attività ta’ għalliem tal-mużika, organista u maestro di cappella. Fost l-istudenti tiegħu kien hemm Francesco Azzopardi, Giuseppe Burlon, Antonio Freri, Nicolò Isouard u Salvatore Magrin.

Miet Bormla.

Xogħlijiet

Xogħlijiet sagri 
Sancta et Immacolata Virginitatas (mottett għal 3 vuċijiet ma' basso, 1763)
Miserere għal 4 vuċijiet ma' basso (1765)
Christus factus est għal 4 vuċijiet ma’ basso
Dies irae għal 4 vuċijiet u orgni
Libera me għal 4 vuċijiet ma' orgni u basso
Litanie għal 4 vuċijiet, 2 vjolini u strumenti oħra
Salve sancta parens għal 4 vuċijiet u basso continuo
Stabat mater

Xogħlijiet oħra vokali 
La virtù trionfante (serenata, 1741)
Cantata per maggio (1746)
Gloria mundi (1746)
Gli applausi della fama (serenata, 1758)

Xogħlijiet strumentali 
 6 sonati għal vuċijiet, 3 vjolini u basso, op. 1 (1768)

Bibljografija 
 G.A. Vassallo - Biografia di Don Michel’Angelo Vella - L’Arte, LXXVII (1866)

Twieldu fl-1710
Mietu fl-1792
Vella, Michelangelo
Michalengelo
Justin Haber

Justin Haber (twieled fid-9 ta' Ġunju 1981) huwa plejer tal-futbol Malti li attwalment jinsab jilgħab ma' Hibernians.

Karriera 

Huwa beda l-karriera tal-futbol mat-tim lokali ta' Floriana. Matul it-tliet snin mat-tim Furjaniż, hu għamel 23 dehra, fejn fl-ewwel sena tiegħu mal-ewwel tim intbagħat b'self lit-tim Bulgariż ta' Dobrudzha Dobrich mill-Ewwel Diviżjoni.

Fis-27 ta' Ġunju 2007, tħabbar li Justin Haber ingħaqad mat-tim ibbażat f'raħal qrib Ateni u li jimmilita fit-Tieni Diviżjoni Griega, Chaidari, f'kuntratt ta' sentejn. Fil-31 ta' Lulju 2008, Haber ingħaqad mat-tim ta' Sheffield United f'kuntratt ta' sentejn. Minħabba li kien sab ftit opportunitajiet ta' futbol regulari mal-klabb Ingliż, Haber ġie msellef lit-tim ta' Ferencvárosi li jilgħab fl-ogħla diviżjoni Ungeriża. Waqt kamp ta' taħriġ li sar minn dan it-tim fil-bidu tal-2010 ġewwa Malta, ġie finalizzat it-trasferiment definittiv ta' Haber mal-klabb, fejn ingħata kuntratt ta' tmintax-il xahar. Aktar tard, miegħu ngħaqad il-kompatrijott Andre Schembri. Id-debutt ma' Ferencvaros wasal fil-pari ta' 2–2 kontra Videoton nhar il-25 ta' Settembru 2009. Din kellha tkun waħda miż-żewġ logħbiet li lagħab matul l-ewwel staġun tiegħu ġewwa l-Ungerija. It-tieni staġun tiegħu rah jiġi involut aktar mal-ewwel ħdax fejn lagħab għaxar partiti fil-kampjonat, fosthom fir-rebħa ta' 5–0 kontra Lombard-Pápa fejn fiha salva penalty. Fl-aħħar tal-istaġun, minkejja offerta min-naħa tal-klabb sabiex jestendi l-kuntratt tiegħu b'sentejn, hu rrifjuta dan it-tiġdid tal-kuntratt.

Nhar l-4 ta' Lulju 2011, ġie uffiċjalment imħabbar li Haber iffirma kuntratt ta' sentejn mal-klabb ta' Kerkyra, ibbażati fil-gżira ta' Korfu (Greċja). Wara sena fil-kampjonat Grieg, Haber irritorna lura lejn art twelidu fejn iffirma kuntratt ta' sentejn ma' Mosta.

Fl-2012 huwa nqagħad ma' Birkirkara, fejn magħhom rebaħ it-titlu tal-Premier League Malti.

Internazzjonali 

Justin Haber iddebtta mat-tim nazzjonali Malti fid-9 ta' Ottubru 2004 kontra l-Iżlanda. Nhar id-9 ta' Frar 2011, waqt logħba ta' ħbiberija kontra l-Iżvizzera, Haber irnexxielu jsalva żewġ penalties mogħtija minn Alexander Frei u Gökhan Inler li żammew ir-riżultat mingħajr gowls.

Unuri 
Birkirkara
 Premier League Malti: 2012–13

Referenzi

Ħoloq esterni 
 
  Profil fuq ftc.hu
 

Nies ħajjin
Twieldu fl-1981
Futbolers Maltin
Plejers ta' Floriana FC
Plejers ta' Birkirkara FC
Plejers ta' Marsaxlokk FC
Plejers ta' Sheffield United FC
Plejers ta' Ferencváros TC
Plejers ta' Mosta FC
Plejers tal-Premier League Malti
Tim nazzjonali tal-futbol tal-Unjoni Sovjetika

It-tim nazzjonali tal-futbol tal-Unjoni Sovjetika kien it-tim li kien jirrapreżenta lill-Unjoni Sovjetika fix-xena tal-futbol internazzjonali. Dan it-tim waqaf jeżisti sa meta ġrat il-firda ta' din l-Unjoni. Il-FIFA tikkunsidra lit-tim nazzjonali tal-Komunità tal-Istati Indipendenti (u b'hekk lit-tim nazzjonali Russu) bħala l-eredi tar-rekords tat-tim tal-Unjoni Sovjetika. Persentaġġ kbir tal-plejers tat-tim kienu jiġu minn barra mir-Russja, prinċiparjament mill-Ukrajna, u wara d-diviżjoni tal-Unjoni Sovjetika, plejers bħal Oleg Salenko u Andrei Kanchelskis mill-Ukrajna komplew iservu mat-tim Russu.

L-Unjoni Sovjetika naqset li tikkwalifika għat-Tazza tad-Dinja darbtejn biss, fl-1974 u fl-1978, u kienet preżenti għal seba' edizzjonijiet. L-aqwa prestazzjoni kienet ir-raba' post miksuba fl-edizzjoni tal-1966, meta tilfu fis-semifinali kontra l-Ġermanja tal-Punent 2–1. Fix-xena Ewropea, l-Unjoni Sovjetika kkwalifikat għal seba' edizzjonijiet tal-Kampjonat Ewropej, fejn rebħet l-edizzjoni inawgurarli fl-1960 meta għelbet lill-Jugożlavja 2–1 fil-finali.

Timijiet nazzjonali ġodda mwielda wara x-xoljiment

Storja fil-kompetizzjonijiet

Tazza tad-Dinja

Kampjonati Ewropej

Plejers

L-aktar preżenzi

L-aqwa skorers

Ara wkoll 

 Tim nazzjonali tal-futbol tal-Komunità tal-Istati Indipendenti

Ħoloq esterni 
  Futbol fl-Unjoni Sovjetika
 Lista tar-iżultati internazzjonali mill-1912 fuq RSSSF
 Lista tal-plejers bl-aktar preżenzi u l-aqwa skorers għall-Unjoni Sovjetika fuq RSSSF
  Storja tat-tim

Unjoni Sovjetika
Futbol fl-Unjoni Sovjetika
Tim nazzjonali tal-futbol tal-Komunità tal-Istati Indipendenti

It-tim nazzjonali tal-futbol tal-Komunità tal-Istati Indipendenti kien tim nazzjonali proviżorju tal-Federazzjoni tal-Futbol tal-Unjoni Sovjetika fl-1992 u li kien jirrappreżenta l-Komunità tal-Istati Indipendenti.

Wara x-xoljiment tal-Unjoni Sovjetika fl-1 ta' Jannar 1992, assoċjazzjoni ġdida tal-futbol ġiet iffurmata fil-11 ta' Jannar tal-istess sena, li ġiet approvata mill-FIFA jumejn wara. It-tim nazzjonali l-ġdida tal-KSI kienet tikkonsisti minn atleti ta' 15-il repubblika li kienu jagħmlu parti mill-Unjoni Sovjetika; l-atleti mill-Estonja, il-Litwanja u l-Latvja kienu esklużi minħabba li pajjiżhom kien diġà sseparara minn Moska, filwaqt li l-Ġeorġja daħlet tagħmel parti mill-KSI fl-1993.

It-tim nazzjonali lagħab fil-Kampjonati Ewropej 1992 f'Ġunju tal-1992. Hu spiċċa fl-aħħar post fil-grupp, però kien kiseb żewġ dros kontra l-Ġermanja u l-Olanda, qabel ma ngħeleb 3–0 mill-Iskozja f'dik li kellha tkun l-aħħar logħba tagħhom.

Mat-tmiem tal-Kampjonati Ewropej, it-tim ġie sostitwit mar-Russja.

Timijiet li ħarġu wara l-firda 

Wara l-Kampjonati Ewropej 1992, dawn it-timijiet nazzjonali ngħaqdu mal-FIFA, il-UEFA u l-AFC.

  (UEFA)
  (UEFA)
  (UEFA)
  (UEFA)
  (UEFA)
  (UEFA)
  (UEFA)
  (1992–2002 AFC, mill-2002 UEFA)
  (AFC)
  (AFC)
  (AFC)
  (AFC)

Timijiet diġà indipendenti 

  (UEFA)
  (UEFA)
  (UEFA)

Storja fil-kompetizzjonijiet

Ħoloq esterni 

  Tim nazzjonali tal-futbol tal-Unjoni Sovjetika 

Komunità tal-Istati Indipendenti
Futbol fl-Unjoni Sovjetika
Qabru

Il-Qabru huwa endemiku għal ċerti postijiet fil-Gżejjer Maltin. Dan il-granċ huwa rari ħafna u l-popolazzjoni tiegħu qiegħda tinżel minħabba fit-tniġġis tal-ilma, nuqqas ta' ilma fin-nixxiegħa u minħabba il-qbid tiegħu mill-bniedem.

Karatteristiċi 
Il-qabru huwa krustaċju u għandu kulur griż u aħdar b'xi postijiet bl-isfar u l-oranġjo.

Abitat 
Il-Qabru jinstab fejn l-ilma ħelu imma jgħix ukoll ħdejn l-għadajjar u l-fwawar f'postijiet bħall-Imtaħleb, Baħrija u San Martin f'Malta u l-Lunzjata f'Għawdex.

Meta jiġi mhedded, il-Qabru jistaħba taħt il-ġebel, ġo l-ilma, bejn il-pjanti, jew billi jidħol ġol-ħofor li jħaffer fit-tajn jew fit-tafal. Dawn il-ħofor jistgħu jkunu fondi 50ċm. Parti mill-ħofra normalment ikollha xi ftit ilma.

Ikel 
Il-Qabru huwa karnivoru u jiekol annimali żgħar bħall-marżebba. Il-Qabru normalment jiekol wara l-għabex.

Referenzi 

Fawna ta' Malta
Potamoidea
Bălţi

Bălţi hija t-tielet l-ikbar belt fil-Moldova, u l-ikbar belt fit-tramuntana tal-pajjiż. Matul iż-żmien ta' l-Imperu Russu (1812-1917), u aktar tard fiż-żmien l-Unjoni Sovjetika (1940-1990), l-isem kien spellut Beltsy, mill-ortografgija Russa Бэлць. Il-belt qiegħda 135 km lejn it-tramuntana tal-belt kapitali Chişinău u fuq ix-xmara żgħira Răut, affluwenti tax-xmara Dniester (Nistru), f'kampanja mimlija għoljiet, li fil-Medjuevu kienet kompletament miksija foresti, imma minn dak iż-żmien inqatgħu kważi kollha.

Maldova
Plejer tas-Sena tal-FIFA

Il-Plejer tas-Sena tal-FIFA huwa unur tal-futbol li jingħata għal plejer maskili u femminili li hu maħsub li hu l-aqwa plejer fid-dinja, ibbażat skond il-voti tal-kowċis u captains tat-timijiet nazzjonali. Fis-sistemà tal-voti, kull kowċ ikollu tliet voti, li kollha jiswew ħames punti, tliet punti u punt, u r-rebbieħ hu magħżul skond l-iktar numru tal-voti. L-unur beda mis-sena 1991 għall-irġiel u mill-2001 għan-nisa.

L-aktar plejer żagħżugħ li rebaħ dan l-unur, raġel jew mara, huwa Ronaldo, li rebaħ dan l-unur fis-sena 1996 meta kellu 20 sena. Hu reġa' rebaħ l-unur fl-1997. Ronaldo, Ronaldinho, Mia Hamm u Birgit Prinz huma l-uniċi plejers li rebħuh darbtejn wara xulxin. Ronaldo, Zinedine Zidane u Prinz huma l-uniċi li rebħuh tliet darbiet. L-iktar plejer ta' età matura li rebaħ dan l-unur kien Fabio Cannavaro li rebħu fl-2006 f'età ta' 33 sena. L-iktar plejer femminili li rebħitu ta' età matura kienet Hamm, li rebħet fis-sena 2000 ta' 30 sena, u l-iżgħar plejer femminili kienet Marta li rebħitu fis-sena 2006 f'età ta' 20 sena (imma kienet seba' xhur iktar ikbar minn Ronaldo fl-1996).

Nominazzjonijiet u l-proċess ta' selezzjoni 

Wara kritika mill-istampa dwar l-għażla tan-nominazzjoni fi snin li għaddew, fl-2004 il-FIFA għamlet lista żgħira ta' 35 raġel u 21 mara, fejn minnhom il-kowċis tat-timijiet nazzjonali u għall-ewwel darba, il-kaptani u r-rappreżentanti tal-FIFPro (l-organizazzjoni ta' plejers professjonali), setgħu jivvutaw.

Kritika oħra kienet il-fatt li l-ebda plejer maskili li jilgħab barra mill-Ewropa kien nominat għal dan l-unur. Minkejja li plejers ta' nazzjonalitajiet differenti, ta' tliet kontinenti, kienu nominati u rebħu l-unur, huma kienu kollha jilgħabu fi klabbs Ewropej fiż-żmien tan-nominazzjoni jew rebħa.

Kien ġie propost illi plejers attivi fil-kampjonati ta' nazzjonijiet oħra (it-tieni l-aktar kompetittiv wara l-UEFA hi ġeneralment ikkunsidrata bħala l-Amerika Latina, bħall-kampjonat Arġentin, Brażiljan u dak Messikan), ikollhom ċans għal dan it-titlu.

Rebbieħa

Lista ta' rebbieħa rġiel

Lista ta' rebbieħa nisa

Ara wkoll 

 Ballon d'Or
 FIFPro World XI

Unuri tal-futbol
Rubin

Ir-Rubin (Phragmatobia fuliginosa ssp. melitensis) hija kamla endemika fil-Gzejjer Maltin u tifforma parti mill-familja Arctiidae.

Informazzjoni ġenerali 

Din il-kamla tista' tikber sa 20mm. Il-ġwienaħ ta' quddiem huma kannella skur filwaqt li il-ġwienaħ ta' wara huma ħomor u roża.  Wieħed jista' jinnota wkoll xi marki fuq il-ġwienaħ; dawk ta' quddiem għandhom tik'ka waħda u waqt li ta' wara għandhom madwar erba' tikek kull waħda.  

Il-larva tal-kamla tidher qiesha miksija bis-suf, ħaġa komuni f'dawn it-tipi ta' kamla.  Fil-fatt, bl-Ingliż jissejħu wooly bears.

Ikel 

Il-larva tiekol il-fidloqqom Borrago officinalis, u pjanti mill-ġeneru Echium (eż. Lsien il-Fart Abjad) Echium italicum (Pale Bugloss bl-Ingliż).

Referenzi 

Fawna ta' Malta
Insetti
Għasfur

L-għasafar huma klassi ta' annimali vertebrati.

Annimali
Klassi (bijoloġija)
Marokk

Il-Marokk (bl-Għarbi Al-Maghrib, kitba Għarbija: المغرب), uffiċjalment Ir-Rejnu tal-Marokk) huwa pajjiż fl-Afrika ta' Fuq. Hu mdawwar mill-Oċean Atlantiku mill-Punent, bl-istrett ta' Ġibiltà u l-Mediterran minn fuq, l-Alġerija mil-Lvant u mill-Mawritanja minn isfel. Il-belt kapitali tal-Marokk hija Rabat.

Il-Marokk huwa Renju bil Konstituzzjoni.

Ir-re tal-Marokk huwa Mohammed VI

Bliet importanti : Casablanca, Agadir , Fes , Meknès , Marrakex , Uġda

Demografja

Politika 

Il-Marokk għandu 12-il reġġjun. 

1-Tanger-Tetouan-Al Hoceima (Tanġa Tetwan Il-Ħusajme)
2-Oriental (Xarqi)
3-Fès-Meknès (Fas - Maknes)
4-Rabat-Salé-Kénitra (Rabat - Saleh - Il-Kenitra) 
5-Béni Mellal-Khénifra (Bani-Melal - Khanifra)
6-Casablanca-Settat (Dar Il-Baydha - Zettat)
7-Marrakech-Safi (Marrakex - Safi)
8-Drâa-Tafilalet (Dragħ - Tafilalt)
9-Souss-Massa (Sus - Massa)
10-Guelmim-Oued Noun (Gelmim - Wed Nun)
11-Laâyoune-Sakia El Hamra (Lagħjun - Saqja ll-Ħamra')
12-Dakhla-Oued Ed-Dahab (Daxla - Wad id-dahab)

Referenzi 

Maroc.Ma

Mediterran
Marokk
Pajjiżi tal-Afrika
Pajjiżi tal-Baħar Mediterran
Moħammed VI

Moħammed VI (bl-Għarbi: محمد السادس; Rabat, 21 ta' Awwissu 1963) huwa ir-re preżenti tal-Marokk u laħaq re fit-23 ta' Lulju 1999, wara il-mewt ta' missieru, ir-re Ħassan II.

Twieldu fl-1963
Rejiet tal-Marokk
Politiċi Għarab
Rabat (Marokk)

Ir-Rabat hi l-belt kapitali tal-Marokk u t-tieni l-akbar belt fil-pajjiż wara Casablanca.

Ħoloq esterni 

 Sit uffiċjali tar-Rabat

Bliet tal-Marokk
Bliet kapitali fl-Afrika
Al-naxid al-xarif

Al-naxid al-xarif jew L-Innu Xerifi, ilu l-innu nazzjonali tar-Renju tal-Marokk minn qabel ma l-pajjiż kiseb l-indipendenza fl-1956. Il-mużika tiegħu ġiet komposta minn Léo Morgan, u l-lirika finali nkitbet minn Ali Skwalli Hussajni fl-1970.

Test 

Nota: It-traduzzjoni għall-Malti hi meħuda minn verżjonijiet Ewropej u mhux mill-oriġinal bl-Għarbi.

Ħoloq esterni 

 Al-naxid al-xarif

Marokk
Tim nazzjonali tal-futbol tar-Rumanija

L-iskwadra nazzjonali tal-futbol tar-Rumanija hu t-tim nazzjonali tal-futbol tar-Rumanija u hu kkontrollat mir-Romanian Football Federation.

Ir-Rumanija hija waħda minn erba' timijiet nazzjonali (l-oħrajn ikunu l-Brażil, Franza u l-Belġju) li pparteċipaw fl-ewwel tliet edizzjonijiet tat-Tazza tad-Dinja. Madanakollu, huma kkwalifikaw darba biss fil-perjodu ta' bejn l-1950 u l-1986. Ir-Rumanija mbagħad kisbu riżultati tajbin fis-snin disgħin, fejn avanzaw fit-tieni rawnd u anki aħjar fi tliet edizzjonijiet konsekuttivi. Ir-Rumanija waslu anki biex fl-edizzjoni ta' l-1994, bi plejer ta' klassi bħal Gheorghe Hagi, jaslu sal-kwarti tal-finali u għelbu lill-Arġentina 3-2 qabel ma tilfu bil-penalties kontra l-Isvezja. Fil-Kampjonati Ewropej 2000 huma spiċċaw f'pari ta' 1-1 kontra l-Ġermanja u rebħu 3-2 kontra l-Ingilterra biex avanzaw għall-kwarti tal-finali qabel ma tilfu ma' l-Italja.

It-tim kellu inqas suċċess sa l-2001, fejn tilef il-kwalifikazzjoni għat-Tazza tad-Dinja 2002 u t-Tazza tad-Dinja 2006 u tilef ukoll il-Kampjonati Ewropej 2004. Ir-Rumanija ttellgħu fi Grupp Ġ tal-fażi ta' kwalifikazzjoni għall-Kampjonati Ewropej 2008 flimkien ma' l-Olanda, Slovenja, il-Belarus, il-Lussemburgu u l-Albanija. Huma saru r-raba' tim li kkwalifika għall-fażi finali, b'vantaġġ ta' tliet punti fuq l-Olanda u ħamsa fuq il-Bulgarija.

L-Iskwadra tar-Rumanija 

Gowlers:
 Bogdan Lobonţ
 Marius Popa

Difensuri:
 George Ogăraru
 Răzvan Raţ
 Gabriel Tamaş
 Cristian Chivu (c)
 Marius Constantin
 Dorin Goian
 Petre Marin
 Radu Ştefan

Midfielders:
 Paul Codrea
 Ovidiu Petre
 Adrian Cristea
 Andrei Mărgăritescu
 Bănel Nicoliţă
 Sorin Paraschiv
 Nicolae Dică
 Florentin Petre

Attakkanti:
 Florin Bratu
 Ciprian Marica
 Adrian Mutu
 Gheorghe Bucur
 Daniel Niculae

Storja tal-Kompetizzjonijiet

Tazza tad-Dinja 

 1930 sa l-1938 - L-Ewwel Rawnd
 1950 - Ma ħaditx sehem
 1954 sa l-1958 - Ma kkwalifikatx
 1962 - Irtirat
 1966 - Ma kkwalifikatx
 1970 - L-Ewwel Rawnd
 1974 sa l-1986 - Ma kkwalifikatx
 1990 - It-Tieni Rawnd
 1994 - Kwarti tal-Finali
 1998 - It-Tieni Rawnd
 2002 sa l-2006 - Ma kkwalifikatx

Kampjonati Ewropej 

 1960 sa l-1980 - Ma kkwalifikatx
 1984 - L-Ewwel Rawnd
 1988 sa l-1992 - Ma kkwalifikatx
 1996 - L-Ewwel Rawnd
 2000 - Kwarti tal-Finali
 2004 - Ma kkwalifikatx
 2008 - Ikkwalifikat

Plejers

Plejers famużi tal-passat u tal-preżent

L-Aktar Apparenzi

L-Aktar Gowls

Ħoloq Oħra 

RomanianSoccer.ro - Arkivju tat-Tim Nazzjonali Rumen
Dettalji tat-tim nazzjonali mill-1922
Riżultati Internazzjonali mill-1922 sa l-2006 fuq RSSSF
Informazzjoni fuq ir-Rekords tal-Plejers fuq RSSSF
Kowċis tat-tim mill-1922 sa l-1999 fuq RSSSF

[

Rumanija
Rumanija
Futbol fir-Rumanija
Ħassan II

Ħassan ben Moħammed  jew Ħassan II (Rabat, 9 ta' Lulju, 1929 – Rabat, 23 ta' Lulju, 1999) kien ir-Re tal-Marokk bejn l-1961 sa mewtu fl-1999.

Twieldu fl-1929
Mietu fl-1999
Kapijiet fil-Gwerra l-Bierda
Rejiet tal-Marokk
Meknès

Meknès hi belt fil-Marokk. Kienet il-belt kapitali tas-sultan Mulej Ismagħil mil-1672 sal-1727. Fiha 550 elf ruħ u hi s-sitt l-ikbar belt tal-pajjiż.

Ħoloq esterni 

 Sit uffiċjali

Bliet tal-Marokk
Casablanca

Casablanca (bl-Għarbi الدار البيضاء, "addar al-baïda" li tfisser "id-dar il-bajda") hija l-belt kapitali ekonomika tal-Marokk u l-akbar belt tal-pajjiż. Għandha popolazzjoni ta' 2,949,805 ruħ.

Ħoloq esterni 
 Sit uffiċjali ta' Casablanca

Bliet tal-Marokk
Curitiba

Curitiba hija l-belt kapitali ta' l-istat tal-Paranà fin-nofsinhar tal-Brażil.

Ħoloq esterni 
 http://www.curitiba-brazil.com

Bliet tal-Brażil
Unuri għall-klabbs tal-UEFA

L-unuri għall-klabbs tal-UEFA kienu sensiela ta' unuri mogħtija kull staġun mill-UEFA għall-aqwa plejers u kowċis ta' klabbs Ewropej. L-unuri kienu jingħataw kull sena f'Awwissu f'serata speċjali f'Monako qabel is-Super Cup Ewropea. Sal-2005, l-unuri kienu jiġu preżentati fit-tlugħ tal-poloz tal-UEFA Champions League. Il-UEFA waqqfet tagħti dawn l-unuri wara l-istaġun 2009–10.

Kategoriji tal-unuri

Plejer tas-Sena

L-Aqwa Gowlkiper

L-Aqwa Difensur

L-Aqwa Midfilder

L-Aqwa Attakkant

Kowċ(is) tas-Sena 

Il-UEFA waqfet tagħti l-unur tal-Kowċ tas-Sena wara l-istaġun 2005–06.

Ħoloq esterni 

 L-unuri li ngħataw fuq uefa.com

UEFA
UEFA
Innu tal-Emirati Għarab Magħquda

L-Innu Nazzjonali tal-Emirati Għarab Magħquda (bl-Għarbi: النشيد الوطني الإماراتي‎), magħruf aktar bħala Ishy Bilady, huwa l-innu nazzjonali tal-Emirati Għarab Magħquda. Dan l-innu ġie kompost minn Saad Abdel Wahab, waqt li l-lirika inkitbet minn Arif Al Sheikh Abdullah Al Hassan fl-1996. Dan l-innu ġiet adottat bħala l-innu nazzjonali tal-pajjiż fl-1971.

Test u traduzzjoni 

Innijiet nazzjonali
Emirati Għarab Magħquda
ASEAN Football Federation

L-ASEAN Football Federation (AFF) hi sotto-federazzjoni li hi parti miż-Żona tal-Futbol Ażjatika li tgħaqqad timijiet nazzjonali li jinsabu fix-Xlokk tal-Asja. L-AFF ġiet fundata fl-1994 mit-Tajlandja, il-Filippini, il-Brunej, Singapor, il-Malażja, l-Indoneżja, il-Vjetnam, il-Kambodja, Laos u mill-Mjanmar

Fl-1996, il-federazzjoni organizzat l-ewwel edizzjoni tat-Tiger Cup u minn dak iż-żmien ir-rwol tagħha kiber.

Illum l-AFF għadha tespandi, bl-Timor tal-Lvant jingħaqad mal-organizzazzjoni fl-2004 u l-Awstralja saret invitat f'dan il-grupp ta' timijiet wara li fl-1 ta' Jannar 2006, ingħaqdet mal-konfederazzjoni tal-Asja.

Assoċjazzjonijiet 

  (invitata)
 
 
 
 
 
 
 
 
 
 1
 

1: Timor tal-Lvant ingħaqad fl-2004

Kompetizzjonijiet 

Kampjonat tal-Futbol tal-ASEAN
AFF Club Championship

Ara wkoll 

AFC
East Asian Football Federation (EAFF)
West Asian Football Federation (WAFF)

Ħoloq esterni 

Sit uffiċjali tal-federazzjoni
Sit uffiċjali tat-Tiger Cup

Federazzjonijiet tal-futbol
Konfederazzjoni Ażjatika tal-Futbol
Futbol fl-Asja
Malta fil-Festival tal-Eurovision

Malta ilha tipparteċipa fil-Eurovision mill-1971. Fl-ewwel snin ta' parteċipazzjoni, il-gżira ma tantx marret tajjeb u rtirat wara l-edizzjoni tal-1975. Huma kellhom jistennew sal-1991 biex jirritornaw u minn dakinhar ir-riżultati bdew jitjiebu. Minkejja li Malta għadha ma rebħitx, hi kklassifikat ruħha fl-aqwa għaxar postijiet tmien darbiet konsekuttivi, u rnexxielha tispiċċa fit-tieni post fl-edizzjoni tal-2002 u l-2005. Flimkien mal-Iżvezja u l-Kroazja, u tlieta mill-erba' pajjiżi li jipparteċipaw awtomatikament kull sena minħabba raġunijiet finanzjarji (il-Ġermanja hi nkluża, imma tilfet l-edizzjoni tal-1996), Malta hi waħda mill-ftit pajjiżi li ma tilfitx edizzjoni waħda mill-1993, meta f'dak iż-żmien kienet għaddeja s-sistema fejn dawk li kienu jiksbu l-inqas punti kienu jaqbżu sena.

Malta ġeneralment tkanta l-kanzunetti bl-Ingliż. L-ewwel żewġ kanzunetti tal-1971 u l-1972 biss, kienu ġew kantanti bil-Malti. Iż-żewġ kanzunetti spiċċaw l-aħħar, minħabba forsi l-fatt li l-lingwa Maltija hi mitkellma Malta biss. Wara riżultat aħjar fl-1975 Malta irtirat b'umiljazzjoni. Matul s-snin tmenin Malta reġgħet kabbret interess mill-ġdid lejn dan il-festival, imma ma setgħetx terġa' tidħol minħabba li n-numru ta' parteċipanti kien ta' 22. Meta l-Olanda irtirat mill-edizzjoni tal-1991, Malta ħadet l-opportunità biex terġa' tidħol fil-Eurovision. Is-sena ta' wara, in-numru ta' parteċipani kien estiż u b'hekk Malta setgħet tieħu sehem. B'suċċessi matul is-snin disgħin u l-bidu tal-millenju l-ġdid, fejn ħafna drabi Malta kienet f'taqbida għar-rebħa, lejn dawn l-aħħar snin il-fortuna ta' Malta fil-Eurovision daret, hekk kif spiċċat l-aħħar fl-edizzjoni tal-2006 u ma rnexxiliex tikkwalifika għall-finali tal-2007 u dik tal-2008 wara li waqfet sas-semifinali. Ir-ritorn ta' Chiara fil-Eurovision għat-tielet darba, reġa' poġġa lil Malta fil-finali tal-2009 wara sentejn infila mingħajr l-isem ta' Malta fil-finali. Din kienet biss it-tieni darba li Malta rnexxielha tgħaddi mis-semifinali minn erba' tentattivi.

Minkejja li qatt ma rnexxielha ġġib il-festival f'pajjiżha, Malta hi l-aktar pajjiż mill-parteċipanti kollha li kiseb suċċess mingħajr ma rebaħ il-festival, fejn wasal darbtejn fit-tieni post (2002 u 2005) u darbtejn oħra fit-tielet post (1992 u 1998).

Ix-xandara Maltija tal-konkors huma l-Public Broadcasting Services.

Rappreżentanti

Votazzjoni 

Malta tat l-aktar punti lil:

Malta rciviet l-aktar punti minn:

Ħoloq esterni 

 Sit uffiċjali tal-Eurovision Malta 2011
 OGAEMalta

! 
Mużika Maltija
4FUN

4FUN huwa grupp mużikali mil-Litwanja. Huma jdoqqu diversi stili ta' mużika fosthom ir-rock, il-pop rock, il-country u diversi oħrajn. Il-grupp ifforma fl-2001 u pparteċipa f'diversi festivals nazzjonali u anki dawk internazzjoni.

Eurovision 

4FUN ipparteċipaw fis-selezzjoni nazzjonali għall-Eurovision tliet darbiet. Huma ma tantx marru tajjeb fl-2005 u lanqas fl-2006, imma fis-sena ta' wara huma rebħu l-fażi nazzjonali bil-kanzunetta Love or Leave. Huma rnexxielhom jirbħu l-isfida tas-semifinalisti favoriti: Aistė Pilvelytė u Rūta Ščiogolevaitė. 4FUN irrapreżentaw lil-Litwanja fil-Festival tal-Eurovision 2007 fil-Finlandja u fil-finali spiċċaw fil-21 post bi 28 punt fejn irċevew punti mill-Irlanda (12-il punt), il-Latvja (10 punti), il-Belarus u r-Renju Unit (3 punti), u mill-Andorra (punt).

Membri 

 Julija Ritčik - vokalista, kitarra akustika
 Justas Jasenka - vokalist, kitarra elettrika
 Andžej Zujevič - kitarra elettrika 
 Rimantas Jasenka - kitarra baxxa
 Laimonas Staniulionis - perkussjoni

Diskografija 

 Gyvas (bl-Ingliż: Alive) - 2004
 Dėlionė/A Puzzle - 2009

Ħoloq esterni 

  Sit uffiċjali

Kontestanti fil-Festival tal-Eurovision
Mużiċisti Litwani
Michael Falzon

Michael Falzon (16 ta' Novembru 1961, Tas-Sliema, Malta)  huwa l-Ministru tal-Familja u Drittijiet tat-Tfal u Deputat Laburista fil-Parlament Malti. Kien Segretarju Parlamentari għall-Ippjanar u Simplifikazzjoni tad-Data, u qabel kien ukoll Deputat Mexxej għall-Affarijiet tal-Partit tal-Partit Laburista (PL).

Bin Mosè u Carmela mwielda Said. Fi tfulitu kien iqatta’ ħafna mill-ħin tiegħu jaqra fil-ħanut tal-merċa ta’ missieru.

Edukazzjoni 

L-ewwel snin tal-iskola għaddihom fil-Kulleġġ San Albert il-Kbir, f’Tas-Sliema u fil-Belt; filwaqt li wara kompla jistudja s-Sixth Form, il-Belt Valletta. Daħal jaħdem mal-Bank of Valletta fl-1979, bħala skrivan. Minn dejjem wera x-xewqa li jaqbad il-karriera ta’ avukat u fl-1985 beda jistudja l-liġi fl-Università ta’ Malta, minn fejn iggradwa bħala nutar fl-1989 u bħala avukat fl-1991.

Bħala impjegat tal-istess Bank kompla jistudja u kiseb ukoll iċ-ċertifikat ACIB – Associate of the Chartered Institute of Bankers. Baqa’ dejjem jaħdem mal-istess Bank u llum jokkupa l-kariga ta’ Executive Head fl-Uffiċċju Legali tal-istess Bank of Valletta.

 1991: Avukat, Università ta' Malta
 Associate of Chartered Institute of Bankers (UK)

Politika 

L-Avukat Michael Falzon, ilu jaħdem fil-Partit fuq bażi ċentrali sa mill-1992. Wara li kien ta sehmu fl-Elezzjoni Ġenerali ta’ Frar 1992, huwa waqqaf u mexxa b’mod professjonali l-Uffiċċju Elettorali tal-Partit Laburista għal ħdax-il sena sħaħ u fil-fatt, baqa’ jżomm il-kariga ta’ Election Manager sal-2003.

Kien ukoll Segretarju Internazzjonali tal-Partit Laburista mill-1998 sal-2003. Bħala Segretarju Internazzjonali huwa ta sehmu sabiex il-Partit Laburista kompla jsaħħaħ ir-rabtiet internazzjonali tiegħu.

Tul il-karriera politika tiegħu, Michael Falzon attenda għadd ta’ konferenzi u kellu laqgħat ma’ politiċi ewlenin barranin, barra minn Malta. Ewlenin fosthom, mal-eks Prim Ministru tar-Renju Unit Tony Blair, ma’ Massimo D’Alema, eks Prim Ministru tal-Italja, mal-President tal-Grupp tas-Soċjalisti Ewropej fil-Parlament Ewropew Martin Schulz, u oħrajn.

Dr Falzon ġie elett bħala Deputat Mexxej għall-Affarijiet tal-Partit Laburista, f’Mejju 2003, kariga li żamm sa Ġunju 2008.

Michael ikkontesta l-Elezzjoni Ġenerali għall-ewwel darba f’Marzu 2008 u tela' minn żewġ distretti.

Wara l-Elezzjoni tal-2013, huwa nħatar Segretarju Parlamentari għall-Ippjanar u Simplifikazzjoni tad-Data imma rriżenja minn din il-kariga f'Jannar 2016, għalkemm baqa' Deputat Parlamentari attiv fil-Partit Laburista. Fl-2017, inħatar Ministru tal-Familja u Drittijiet tat-Tfal.

Ħajja Personali 

Huwa miżżewweġ lil Anna u għandu żewġt itfal: Martina u Nathaniel. Iħobb ħafna l-qari u hu dilettant kbir tal-festi Maltin, filwaqt li għandu għal qalbu wkoll dak kollu li hu Malti.

Referenzi 
 http://www.maltatoday.com.mt/2001/1028/interview.html
 http://www.timesofmalta.com/articles/view/20080316/interview/the-lion-of-change

Nies ħajjin
Twieldu fl-1961
Politiċi Maltin
Politiċi tal-Partit Laburista (Malta)
 Deputati Mexxejja tal-Partit Laburista (Malta)
Congratulations (Eurovision)

Congratulations: 50 Sena ta' Eurovision kien programm televiżiv organizzat mill-EBU, li sar fit-22 ta' Ottubru 2005, biex jikkomemora l-50 sena mill-bidu tal-Festival tal-Eurovision. Din l-edizzjoni speċjali kienet ippreżentata minn Katrina Leskanich (mill-grupp Katrina and the the Waves, rebbieħ tal-edizzjoni ta' l-1997) u minn Renārs Kaupers (mill-grupp Brainstorm, it-tielet fl-edizzjoni tas-sena 2000. Il-kanzunetta rebbieħa tal-Congratulations, li kienet b'hekk ikkunsidrata bħala l-aqwa silta mużikali fl-istorja tal-Eurovision, kienet Waterloo mill-grupp Żvediż tal-ABBA, li rebaħ il-Festival tal-Eurovision 1974.

Fil-bidu l-edizzjoni kienet se ssir ġewwa Birmingham fejn il-BBC ipproponiet li tospita l-Congratulations, imma wara rtiraw l-proposta. Franza wkoll irtirat u b'hekk DR tad-Danimarka ntgħażel biex jospita l-avveniment. Kien hemm total ta' tletin stazzjon li xandru din l-edizzjoni.

Parteċipanti 

Wieħed u tletin pajjiżi xandru dan l-avveniment u pparteċipaw fil-votazzjoni. Ir-Renju Unit, l-Italja u Franza għażlu li ma jxandruhx. Søren Therkelsen, l-pubblikatur tal-kummissjoni ta' dan l-avveniment, qal li ħassu "diżappuntat" fuq id-deċiżjoni tal-istazzjonijiet li ma jxandrux is-serata. Din l-edizzjoni ġiet ukoll imxandra wara l-ħin fl-Albanija, l-Armenja u l-Awstralja minkejja li dawn il-pajjiżi ma vvutawx. Il-pajjiżi parteċipanti kienu:

 Andorra
 Awstrija
 Belġju
 Bożnija u Ħerżegovina
 Ċipru
 Danimarka
 Finlandja
 Ġermanja
 Greċja
 Iżlanda

 Irlanda
 Iżrael
 Kroazja
 Latvja
 Litwanja
 Maċedonja
 Malta
 Monako
 Norveġja
 Olanda

 Polonja
 Portugall
 Rumanija
 Russja
 Serbja u Montenegro
 Slovenja
 Spanja
 Turkija
 Ukrajna
 Żvezja
 Żvizzera

Kontestanti 

Erbatax-il kanzunetta kkompetew fil-Congratulations. F'Mejju 2005 l-EBU għamlet sondaġġ fuq is-sit uffiċjali tagħha biex tiddeċiedi liema għaxar kanzunetti se jikkompetu fil-festival. Il-votanti għażlu ż-żewġ kanzunetti favoriti minn kull wieħed mill-ħames deċennji: mill-1956 sal-1965, mill-1966 sal-1975, mill-1986 sal-1995 u mill-1996 sal-2005. Ir-raba' kanzunetti l-oħra jintgħażlu mill-Grupp ta' Referenza tal-EBU.  Fis-16 ta' Ġunju 2005, l-erbatax-il kanzunetta ġew magħżula, minkejja li ebda indikazzjoni ma ngħataw fuq liema ntagħżlu mill-pubbliku fuq l-internet u dawk mill-Grupp ta' Referenza.

Riżultati

Referenzi

Ħoloq esterni 

 L-aħbar tar-rebħa tal-grupp ABBA fuq BBC

Edizzjonijiet tal-Festival tal-Eurovision
Mużika fl-2005
East Asian Football Federation

L-East Asian Football Federation (EAFF) hija sottofederazzjoni li hi parti miż-Żona tal-Futbol Ażjatika li tgħaqqad timijiet nazzjonali li jinsabu fil-Lbiċ tal-Asja. Din twaqqfet fit-28 ta' Mejju 2002.

Membri 

Din il-federazzjoni għandha total ta' għaxar assoċjazzjonijiet membri, li lkoll huma membri tal-Konfederazzjoni Ażjatika minbarra l-Gżejjer Marjani ta' Fuq li attwalment hi membru proviżorju tal-AFC.

Presidenti

Ara wkoll 

Konfederazzjoni tal-Futbol Ażjatika (AFC)
South Asian Football Federation (SAFF)
ASEAN Football Federation (ASEAN)
West Asian Football Federation (WAFF)

Ħoloq esterni 
Sit uffiċjali

Konfederazzjonijiet tal-futbol
Futbol fl-Asja
Octave Mirbeau

Octave Mirbeau (Trévières, 16 ta' Frar 1848 – Pariġi, 16 ta' Frar 1917) kien kittieb, rumanzier u drammaturgu Franċiż.

Biblijografija 

 Le Calvaire (1886).
 L'Abbé Jules (1888).
 Sébastien Roch (1890).
 Le Jardin des supplices (1899).
 Le Journal d'une femme de chambre (1900).
 Les affaires sont les affaires (1903).
 La 628-E8 (1907).

Referenzi 

 Pierre Michel u Jean-François Nivet, Octave Mirbeau, l'imprécateur au cœur fidèle, 1990.

Ħoloq esterni 

 Société Octave Mirbeau.

Twieldu fl-1848
Mietu fl-1917
Kittieba Franċiżi
West Asian Football Federation

West Asian Football Federation (WAFF) hi sottofederazzjoni li hi parti miż-Żona tal-Futbol Ażjatika li tgħaqqad timijiet nazzjonali li jinsabu fil-Punent tal-Asja. Il-membri tagħha huma l-Iran, l-Iraq, il-Ġordan, il-Palestina u s-Sirja. Huma jorganizzaw il-West Asian Football Federation Championship li fih jipparteċipaw is-sitt timijiet imsemmija u xi timijiet nazzjonali invitati li mhumiex parti mill-federazzjoni, imma li huma mill-Asja.

Assoċjazzjonijiet

Ara wkoll

AFC
ASEAN Football Federation (AFF)
East Asian Football Federation (EAFF)
South Asian Football Federation (SAFF)

Ħoloq esterni

Sit uffiċjali tal-federazzjoni

Federazzjonijiet tal-futbol
Futbol Asjatiku